arnastofnun/IGC-2024 huggingface dataset:
Ákvörðun EES-nefndarinnar nr. 121/2011 um breytingu á XX. viðauka við EES-samninginn Þingsályktun - þingskjal nr. 1369

140. löggjafarþing 2011–2012.

Nr. 33/140.

Þingskjal 1369 - 540. mál.

Þingsályktun um staðfestingu ákvörðunar sameiginlegu EES-nefndarinnar nr. 121/2011 um breytingu á XX. viðauka (Umhverfismál) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 121/2011, frá 21. október 2011, um breytingu á XX. viðauka (Umhverfismál) við EES-samninginn frá 2. maí 1992, og fella inn í samninginn tilskipun Evrópuþingsins og ráðsins 2008/50/EB frá 21. maí 2008 um gæði andrúmslofts og hreinna loft í Evrópu.

Samþykkt á Alþingi 16. maí 2012.
Fríverslunarsamningur EFTA og Samstarfsráðs Arabaríkjanna við Persaflóa o.fl. Þingsályktun - þingskjal nr. 1370

140. löggjafarþing 2011–2012.

Nr. 34/140.

Þingskjal 1370 - 604. mál.

Þingsályktun um fullgildingu fríverslunarsamnings milli ríkja Fríverslunarsamtaka Evrópu og aðildarríkja Samstarfsráðs Arabaríkjanna við Persaflóa og landbúnaðarsamnings milli Íslands og aðildarríkja Samstarfsráðs Arabaríkjanna við Persaflóa.

Alþingi ályktar að heimila ríkisstjórninni að fullgilda fyrir Íslands hönd annars vegar fríverslunarsamning milli aðildarríkja Fríverslunarsamtaka Evrópu og aðildarríkja Samstarfsráðs Arabaríkjanna við Persaflóa sem undirritaður var 22. júní 2009 í Hamar og hins vegar landbúnaðarsamning milli Íslands og aðildarríkja Samstarfsráðs Arabaríkjanna við Persaflóa sem undirritaður var sama dag.

Samþykkt á Alþingi 16. maí 2012.
Fríverslunarsamningur EFTA og Svartfjallalands og landbúnaðarsamningur Íslands og Svartfjallalands Þingsályktun - þingskjal nr. 1371

140. löggjafarþing 2011–2012.

Nr. 35/140.

Þingskjal 1371 - 605. mál.

Þingsályktun um fullgildingu fríverslunarsamnings milli ríkja Fríverslunarsamtaka Evrópu og Lýðveldisins Svartfjallalands og landbúnaðarsamnings milli Íslands og Lýðveldisins Svartfjallalands.

Alþingi ályktar að heimila ríkisstjórninni að fullgilda fyrir Íslands hönd fríverslunarsamning milli aðildarríkja Fríverslunarsamtaka Evrópu og Lýðveldisins Svartfjallalands sem undirritaður var 14. nóvember 2011 í Genf og landbúnaðarsamning milli Íslands og Lýðveldisins Svartfjallalands sem einnig var undirritaður í Genf sama dag.

Samþykkt á Alþingi 16. maí 2012.
Fríverslunarsamningur EFTA og Hong Kong, Kína, samningur sömu aðila um vinnumál o.fl. Þingsályktun - þingskjal nr. 1372

140. löggjafarþing 2011–2012.

Nr. 36/140.

Þingskjal 1372 - 603. mál.

Þingsályktun um fullgildingu fríverslunarsamnings milli ríkja Fríverslunarsamtaka Evrópu og Hong Kong, Kína, samnings um vinnumál milli sömu aðila og landbúnaðarsamnings milli Íslands og Hong Kong, Kína.

Alþingi ályktar að heimila ríkisstjórninni að fullgilda fyrir Íslands hönd fríverslunarsamning milli aðildarríkja Fríverslunarsamtaka Evrópu og Hong Kong, Kína sem undirritaður var af ráðherrum EFTA-ríkjanna og af Hong Kong, Kína 21. júní 2011 í Schaan, samning milli sömu aðila um vinnumál sem gerður var samhliða fríverslunarsamningnum og landbúnaðarsamning milli Íslands og Hong Kong, Kína sem einnig var undirritaður í Schaan sama dag.

Samþykkt á Alþingi 16. maí 2012.
Ráðgefandi þjóðaratkvæðagreiðsla um tillögur stjórnlagaráðs að frumvarpi til stjórnarskipunarlaga Breytingartillaga - þingskjal nr. 1375

140. löggjafarþing 2011–2012.

Þingskjal 1375 - 636. mál.

Síðari umræða.

Breytingartillaga við breytingartillögu á þingskjali 1098 [Ráðgefandi þjóðaratkvæðagreiðsla

um tillögur stjórnlagaráðs að frumvarpi til stjórnarskipunarlaga].

Frá Sigmundi Davíð Gunnlaugssyni.

Við 3. efnismgr. bætist nýr töluliður er orðist svo: Er mikilvægt að ákvæði stjórnarskrár Íslands séu auðskiljanleg?

❏ Já.

❏ Nei.
Ráðgefandi þjóðaratkvæðagreiðsla um tillögur stjórnlagaráðs að frumvarpi til stjórnarskipunarlaga Breytingartillaga - þingskjal nr. 1376

140. löggjafarþing 2011–2012.

Þingskjal 1376 - 636. mál.

Síðari umræða.

Breytingartillaga við breytingartillögu á þingskjali 1098 [Ráðgefandi þjóðaratkvæðagreiðsla

um tillögur stjórnlagaráðs að frumvarpi til stjórnarskipunarlaga].

Frá Sigmundi Davíð Gunnlaugssyni.

Við 3. efnismgr. bætist nýr töluliður er orðist svo: Eiga breytingar á stjórnarskrá að miða að því að um hana verði sem víðtækust sátt?

❏ Já.

❏ Nei.
Ráðgefandi þjóðaratkvæðagreiðsla um tillögur stjórnlagaráðs að frumvarpi til stjórnarskipunarlaga Breytingartillaga - þingskjal nr. 1377

140. löggjafarþing 2011–2012.

Þingskjal 1377 - 636. mál.

Síðari umræða.

Breytingartillaga við breytingartillögu á þingskjali 1098 [Ráðgefandi þjóðaratkvæðagreiðsla

um tillögur stjórnlagaráðs að frumvarpi til stjórnarskipunarlaga].

Frá Sigmundi Davíð Gunnlaugssyni.

Við 3. efnismgr. bætist nýr töluliður er orðist svo: Er mikilvægt að ákvæði stjórnarskrár Íslands séu framkvæmanleg?

❏ Já.

❏ Nei.
Rannsókn á einkavæðingu banka Breytingartillaga - þingskjal nr. 1396

140. löggjafarþing 2011–2012.

Þingskjal 1396 - 493. mál.

Leiðrétting.

Síðari umræða.

Breytingartillaga við tillögu til þingsályktunar um rannsókn á einkavæðingu Fjárfestingarbanka atvinnulífsins hf., Landsbanka Íslands hf. og Búnaðarbanka Íslands hf.

Frá 1. minni hluta stjórnskipunar- og eftirlitsnefndar (VigH).

1. Á eftir 3. mgr. komi tvær nýjar málsgreinar er orðist svo:

Hér er efni sem sést aðeins í pdf-skjalinu.

Samhliða framangreindu fjalli nefndin um og geri opinbert, á sundurliðaðan hátt, hvert matsverð hinna sömu eigna var við flutning þeirra frá hinum föllnu bönkum, Landsbanka Íslands hf., Glitni og Kaupþingi banka hf., yfir til nýju bankanna, NBI hf. (síðar Landsbankans hf.), Íslandsbanka hf. og KBI hf. (síðar Arion banka hf.), og hverjir voru ábyrgðaraðilar þess verðmats og hvaða forsendur lágu því til grundvallar.

Nefndin fjalli einnig um sölu einstakra félaga og eignarhluta í félögum af hendi slitastjórna og skilanefnda Landsbanka Íslands hf., Glitnis og Kaupþings banka hf. og NBI hf. (nú Landsbankans hf.), Íslandsbanka hf. og KBI hf. (nú Arion banka hf.). Þannig skal upplýst hvaða verðmætamat lá til grundvallar, hvernig staðið var að vali á kaupendum, hvernig kaupin voru fjármögnuð af kaupendum og hvaða seljendaáhættur fylgdu sölunni.

2. Á eftir orðinu „bankanna“ í 4. mgr. komi: og slita- og skilameðferð þeirra.

3. Á eftir orðinu „bankanna“ í 5. mgr. komi: og slita- og skilameðferðar þeirra.
Ráðgefandi þjóðaratkvæðagreiðsla um tillögur stjórnlagaráðs að frumvarpi til stjórnarskipunarlaga Breytingartillaga - þingskjal nr. 1402

140. löggjafarþing 2011–2012.

Þingskjal 1402 - 636. mál.

Síðari umræða.

Breytingartillaga við breytingartillögu á þingskjali 1098 [Ráðgefandi þjóðaratkvæðagreiðsla

um tillögur stjórnlagaráðs að frumvarpi til stjórnarskipunarlaga].

Frá Illuga Gunnarssyni.

2. tölul. 3. efnismgr. orðist svo: Vilt þú að í nýrri stjórnarskrá verði náttúruauðlindir sem ekki eru í einkaeigu lýstar ævarandi opinber eign?

❏ Já.

❏ Nei.
Norðfjarðargöng Þingsályktunartillaga - þingskjal nr. 1403

140. löggjafarþing 2011–2012.

Þingskjal 1403 - 813. mál.

Tillaga til þingsályktunar um Norðfjarðargöng.

Flm.: Lilja Mósesdóttir.

Alþingi ályktar að Ríkisábyrgðasjóður láni Vegagerðinni 11 milljarða kr. til að flýta framkvæmdum við Norðfjarðargöng. Vegagerðin greiði síðan lánið til baka með fjárframlögum á samgönguáætlun áranna 2015–2018 sem ætluð eru í Norðfjarðargöng.

Ráðherra samgöngumála annist frekari útfærslu framkvæmdarinnar í samræmi við lög svo að hægt verði að hefjast handa með gerð Norðfjarðarganga eigi síðar en haustið 2013.

Greinargerð.

Norðfjarðargöng þola enga bið. Verklegar framkvæmdir við göngin áttu að hefjast árið 2009, var frestað til 2011 og í drögum að nýrri samgönguáætlun er gert ráð fyrir frekari frestun, allt til 2015. Íbúar eystra hafa skorað á ríkisstjórnina og Alþingi að hefja framkvæmdir við Norðfjarðargöng eigi síðar en í lok þessa árs.

Norðfjarðargöng eru forsenda þess að hægt verði að tryggja öryggi vegfarenda árið um kring. Núverandi Oddskarðsgöng uppfylla ekki þær kröfur sem gerðar eru til umferðaröryggis í nágrannalöndunum. Göngin eru einbreið og í þeim er blindhæð. Þau eru auk þess hættuleg vegfarendum vegna hruns úr lofti og veggjum. Vegurinn upp að göngunum liggur í 623 m hæð með kröppum og hættulegum beygjum. Vegrið eru ekki á öllum veginum þrátt fyrir mikinn hæðarmun víða á honum og umhverfi hans. Óhöpp eru tíð.

Norðfjarðargöng eru forsenda þess að Fjarðabyggð verði eitt atvinnu- og þjónustusvæði. Margir íbúar Norðfjarðar veigra sér við að nýta atvinnutækifæri á öðrum stöðum í Fjarðabyggð þar sem þeir þyrftu þá að leggja leið sína yfir einn hættulegasta fjallveg landsins á hverjum degi í hvaða veðri og aðstæðum sem er.

Loks er þess að geta að mikil snjóalög og slæmt ástand vegarins upp að og í gegnum Oddskarðsgöng er ástæða þess að margir íbúa Austurlands eiga þess ekki alltaf kost að nýta þjónustu Fjórðungssjúkrahússins og Verkmenntaskólans.
Ráðgefandi þjóðaratkvæðagreiðsla um tillögur stjórnlagaráðs að frumvarpi til stjórnarskipunarlaga Þingsályktun - þingskjal nr. 1407

140. löggjafarþing 2011–2012.

Nr. 37/140.

Þingskjal 1407 - 636. mál.

Þingsályktun um ráðgefandi þjóðaratkvæðagreiðslu um tillögur stjórnlagaráðs að frumvarpi til stjórnarskipunarlaga og tiltekin álitaefni þeim tengd.

Alþingi ályktar að tillögur að frumvarpi til stjórnarskipunarlaga sem stjórnlagaráð afhenti forseta Alþingis 29. júlí 2011 og álitaefni þeim tengd skuli borin upp í ráðgefandi þjóðaratkvæðagreiðslu, sbr. 1. mgr. 1. gr. laga nr. 91/2010, um framkvæmd þjóðaratkvæðagreiðslna.

Þjóðaratkvæðagreiðslan fari fram eigi síðar en 20. október 2012.

Eftirfarandi spurningar verði bornar upp í þjóðaratkvæðagreiðslunni:

1. Vilt þú að tillögur stjórnlagaráðs verði lagðar til grundvallar frumvarpi að nýrri stjórnarskrá?

❏ Já, ég vil að tillögur stjórnlagaráðs verði lagðar til grundvallar frumvarpi að nýrri stjórnarskrá.

❏ Nei, ég vil ekki að tillögur stjórnlagaráðs verði lagðar til grundvallar frumvarpi að nýrri stjórnarskrá.

2. Vilt þú að í nýrri stjórnarskrá verði náttúruauðlindir sem ekki eru í einkaeigu lýstar þjóðareign?

❏ Já.

❏ Nei.

3. Vilt þú að í nýrri stjórnarskrá verði ákvæði um þjóðkirkju á Íslandi?

❏ Já.

❏ Nei.

4. Vilt þú að í nýrri stjórnarskrá verði persónukjör í kosningum til Alþingis heimilað í meira mæli en nú er?

❏ Já.

❏ Nei.

5. Vilt þú að í nýrri stjórnarskrá verði ákvæði um að atkvæði kjósenda alls staðar að af landinu vegi jafnt?

❏ Já.

❏ Nei.

6. Vilt þú að í nýrri stjórnarskrá verði ákvæði um að tiltekið hlutfall kosningarbærra manna geti krafist þess að mál fari í þjóðaratkvæðagreiðslu?

❏ Já.

❏ Nei.

Jafnframt komi skýrt fram á kjörseðli að kjósandi geti sleppt því að svara einstökum spurningum.

Einnig geymi kjörseðillinn eftirfarandi skýringartexta: Stjórnarskrá er breytt þannig að frumvarp er lagt fram á Alþingi. Það er rætt við þrjár umræður og getur tekið breytingum í meðförum þingsins. Verði frumvarpið samþykkt skal rjúfa Alþingi og kjósa nýtt þing. Frumvarpið er þá lagt fram að nýju og samþykki Alþingi það óbreytt taka breytingarnar gildi að fenginni staðfestingu forseta. Stjórnlagaráð hefur skilað Alþingi tillögum að frumvarpi að nýrri stjórnarskrá. Verði það lagt fram sem frumvarp á Alþingi fær það þá meðferð sem lýst hefur verið.

Samþykkt á Alþingi 24. maí 2012.
Samningur milli Íslands og Færeyja um fiskveiðar innan íslenskrar og færeyskrar lögsögu 2012 Þingsályktun - þingskjal nr. 1408

140. löggjafarþing 2011–2012.

Nr. 38/140.

Þingskjal 1408 - 696. mál.

Þingsályktun um staðfestingu samnings milli Íslands og Færeyja um fiskveiðar innan íslenskrar og færeyskrar lögsögu á árinu 2012.

Alþingi ályktar að heimila ríkisstjórninni að staðfesta fyrir Íslands hönd samning milli Íslands og Færeyja um fiskveiðar innan íslenskrar og færeyskrar lögsögu á árinu 2012 sem gengið var frá með bréfaskiptum í Þórshöfn og Reykjavík 23. mars 2012.

Samþykkt á Alþingi 24. maí 2012.
Stuðningur við grísku þjóðina Þingsályktunartillaga - þingskjal nr. 1429

140. löggjafarþing 2011–2012.

Þingskjal 1429 - 818. mál.

Tillaga til þingsályktunar um stuðning við grísku þjóðina.

Flm.: Lilja Mósesdóttir, Atli Gíslason, Guðfríður Lilja Grétarsdóttir.

Alþingi ályktar að fela utanríkisráðherra að koma á framfæri á alþjóðavettvangi yfirlýsingu um stuðning við grísku þjóðina sem nú gengur í gegnum miklar efnahagslegar þrengingar.

Greinargerð.

Ekki hefur farið fram hjá nokkrum manni að efnahagskreppa hefur geisað á evrusvæðinu undanfarin ár og flest ríki álfunnar hafa þurft að glíma við fjárhagslega erfiðleika. Fá lönd hafa fengið eins þungt högg og Grikkland og er ríkið á barmi gjaldþrots. Þar er fjárhagslegt neyðarástand, fólk flykkist út á götur til að mótmæla ástandinu auk þess sem erfið stjórnarkreppa flækir málin enn frekar. Ekki ber mönnum saman um orsök og afleiðingar stöðu Grikklands í dag. Leiddar hafa verið líkur að því að hér sé um aðför evrópska fjármálakerfisins að Grikklandi að ræða þó að ekkert sé fast í hendi í þeim efnum. Staða Grikklands hríðversnaði eftir árið 2008, eins og víðast annars staðar í álfunni, og er gríðarlega þungur skuldabaggi erfiður viðfangs þegar harðnar á dalnum. Deilt hefur verið á alþjóðasamfélagið fyrir óbilgirni og viljaleysi til að greiða úr vanda Grikkja. Komist var að samkomulagi um endurgreiðslu skulda sem er þess eðlis að vart er við það unandi af hálfu Grikkja.

Það er skoðun flutningsmanna að tímabært sé að þjóðþing í Evrópu bregðist við neyðarhrópum grísks almennings, neyð sem stafar af aðgerðum fjármálakerfisins. Þögn þjóðþinga Evrópu sem hafa daufheyrst við kalli grísks almennings er skammarleg.

Flutningsmenn leggja til að Alþingi Íslendinga feli utanríkisráðherra að lýsa yfir stuðningi við grísku þjóðina á alþjóðavettvangi og fordæma um leið einstrengingslegar aðgerðir evrópskra fjármálaafla vegna skuldavanda Grikkja.
Ákvörðun EES-nefndarinnar nr. 20/2012 um breytingu á IX. viðauka við EES-samninginn Þingsályktun - þingskjal nr. 1445

140. löggjafarþing 2011–2012.

Nr. 39/140.

Þingskjal 1445 - 610. mál.

Þingsályktun um staðfestingu ákvörðunar sameiginlegu EES-nefndarinnar nr. 20/2012 um breytingu á IX. viðauka (Fjármálaþjónusta) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 20/2012, frá 10. febrúar 2012, um breytingu á IX. viðauka (Fjármálaþjónusta) við EES-samninginn frá 2. maí 1992, og fella inn í samninginn reglugerð Evrópuþingsins og ráðsins (EB) nr. 1060/2009 frá 16. september 2009 um lánshæfismatsfyrirtæki.

Samþykkt á Alþingi 1. júní 2012.
Ákvörðun EES-nefndarinnar um breytingu á XX. viðauka við EES-samninginn Þingsályktun - þingskjal nr. 1446

140. löggjafarþing 2011–2012.

Nr. 40/140.

Þingskjal 1446 - 611. mál.

Þingsályktun um heimild til staðfestingar ákvörðunar sameiginlegu EES-nefndarinnar um breytingu á XX. viðauka (Umhverfismál) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar um breytingu á XX. viðauka (Umhverfismál) við EES- samninginn frá 2. maí 1992, og fella inn í samninginn tilskipun Evrópuþingsins og ráðsins 2009/29/ EB frá 23. apríl 2009 um breytingu á tilskipun 2003/87/EB til að bæta og víkka út kerfi Bandalagsins fyrir viðskipti með heimildir til losunar gróðurhúsalofttegunda.

Samþykkt á Alþingi 1. júní 2012.
Ákvörðun EES-nefndarinnar nr. 32/2012 um breytingu á XXII. viðauka við EES-samninginn Þingsályktun - þingskjal nr. 1447

140. löggjafarþing 2011–2012.

Nr. 41/140.

Þingskjal 1447 - 612. mál.

Þingsályktun um staðfestingu ákvörðunar sameiginlegu EES-nefndarinnar nr. 32/2012 um breytingu á XXII. viðauka (Félagaréttur) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 32/2012, frá 10. febrúar 2012, um breytingu á XXII. viðauka (Félagaréttur) við EES-samninginn frá 2. maí 1992, og fella inn í samninginn ákvörðun framkvæmdastjórnarinnar 2011/30/ESB frá 19. janúar 2011 um jafngildi opinberra eftirlits-, gæðatryggingar-, rannsóknar- og viðurlagakerfa fyrir endurskoðendur og endurskoðunarfyrirtæki í tilteknum þriðju löndum og umbreytingartímabil vegna endurskoðunarstarfsemi endurskoðenda og endurskoðunarfyrirtækja í Evrópusambandinu sem eru frá tilteknum þriðju löndum.

Samþykkt á Alþingi 1. júní 2012.
Ákvörðun EES-nefndarinnar nr. 78/2011 um breytingu á IX. viðauka við EES-samninginn Þingsályktun - þingskjal nr. 1448

140. löggjafarþing 2011–2012.

Nr. 42/140.

Þingskjal 1448 - 621. mál.

Þingsályktun um staðfestingu ákvörðunar sameiginlegu EES-nefndarinnar nr. 78/2011 um breytingu á IX. viðauka (Fjármálaþjónusta) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 78/2011, frá 1. júlí 2011, um breytingu á IX. viðauka (Fjármálaþjónusta) við EES-samninginn frá 2. maí 1992, og fella inn í samninginn tilskipun Evrópuþingsins og ráðsins 2009/138/EB frá 25. nóvember 2009 um stofnun og rekstur fyrirtækja á sviði vátrygginga og endurtrygginga (Gjaldþolsáætlun II).

Samþykkt á Alþingi 1. júní 2012.
Fjögurra ára samgönguáætlun 2011–2014 Breytingartillaga - þingskjal nr. 1457

140. löggjafarþing 2011–2012.

Þingskjal 1457 - 392. mál.

Síðari umræða.

Breytingartillaga við tillögu til þingsályktunar um fjögurra ára

samgönguáætlun fyrir árin 2011–2014.

Frá meiri hluta umhverfis- og samgöngunefndar (GLG, ÓÞ, ÞBack, MÁ, RM).

1. Kafli 1.1 Flugmálastjórn Íslands, fjármál orðist svo:

2. Kafli 2.1 Fjármál orðist svo:

3. Tafla 1 í kafla 2.2.1 Stofnkostnaður orðist svo:

Tafla 1. Hafnarmannvirki, heildarfjárveitingar (millj. kr.).

4. 5. kafli, vegáætlun, orðist svo:

5.1 Fjármál.

5.1.1 Tekjur og framlög.

5.1.2 Skipting útgjalda.
Samgönguáætlun 2011–2022 Breytingartillaga - þingskjal nr. 1459

140. löggjafarþing 2011–2012.

Þingskjal 1459 - 393. mál.

Síðari umræða.

Breytingartillaga við tillögu til þingsályktunar um samgönguáætlun fyrir árin 2011–2022.

Frá meiri hluta umhverfis- og samgöngunefndar (GLG, ÓÞ, ÞBack, MÁ, RM).

1. Kafli 3.2 Siglingamál orðist svo:

2. Kafli 3.3.2 Vegagerðin orðist svo:

Tekjur og framlög

Gjöld
Aðgerðir gegn skipulagðri glæpastarfsemi Nefndarálit - þingskjal nr. 1470

140. löggjafarþing 2011–2012.

Þingskjal 1470 - 717. mál.

Síðari umræða.

Nefndarálit með breytingartillögu um tillögu til þingsályktunar um aðgerðir gegn skipulagðri glæpastarfsemi

Frá allsherjar- og menntamálanefnd.

Nefndin hefur fjallað um tillöguna og hafa henni borist umsagnir um málið frá Fangelsismálastofnun ríkisins, félagi yfirlögregluþjóna, lögreglunni á höfuðborgarsvæðinu og Mannréttindaskrifstofu Íslands.

Samkvæmt tillögunni er innanríkisráðherra falið að undirbúa aðgerðaráætlun gegn skipulagðri glæpastarfsemi hér á landi sem liggi fyrir eigi síðar en 1. október 2012. Þá er fjármálaráðherra falið að tryggja 50 millj. kr. fjárveitingu til lögreglunnar í fjáraukalögum þessa árs til að lögreglan geti starfrækt rannsóknar- og aðgerðarteymi gegn skipulagðri glæpastarfsemi. Brýn þörf er talin vera á sérstökum aðgerðum gegn skipulagðri glæpastarfsemi sem og að stemma stigu við vændi og mansali.

Umsagnaraðilar fagna tillögunni og leggur nefndin til að hún verði samþykkt með eftirfarandi

BREYTINGU:

Í stað orðanna „1. október 2012“ í 1. mgr. komi: 1. desember 2012.

Skúli Helgason var fjarverandi við afgreiðslu málsins.

Alþingi, 24. maí 2012.

Björgvin G. Sigurðsson,

form., frsm.

Þráinn Bertelsson.

Jónína Rós Guðmundsdóttir.

Árni Þór Sigurðsson.

Þorgerður K. Gunnarsdóttir.

Ragnheiður Ríkharðsdóttir.

Siv Friðleifsdóttir.

Birgitta Jónsdóttir.
Stefna um beina erlenda fjárfestingu Þingsályktun - þingskjal nr. 1497

140. löggjafarþing 2011–2012.

Nr. 44/140.

Þingskjal 1497 - 385. mál.

Þingsályktun um stefnu um beina erlenda fjárfestingu.

Alþingi ályktar að mikilvægt sé að efla fjárfestingu í íslensku atvinnulífi.

Alþingi ályktar að bætt samkeppnishæfni Íslands gagnvart erlendri fjárfestingu og markaðssetning byggð á skýrum markmiðum sé sérstakt viðfangsefni sem leggja beri aukna áherslu á.

Alþingi ályktar að íslensk stjórnvöld skuli í því skyni tryggja gagnsæja meðferð mála er varða erlenda fjárfestingu og að gildandi reglur séu jafnan skýrar og ótvíræðar.

Alþingi felur stjórnvöldum að sækjast sérstaklega eftir fjárfestingu sem:

1. stuðlar að fjölbreytni atvinnulífs,

2. styður við verndun og nýtingu umhverfis á sjálfbærum grunni,

3. nýtir nýjustu tækni,

4. skapar í gegnum framleiðsluferli sem mestan virðisauka innan lands,

5. skapar hlutfallslega mörg störf og hátt hlutfall verðmætra starfa,

6. stuðlar að eflingu rannsókna og þróunar og öflun nýrrar þekkingar,

7. er arðsöm og skilar hlutfallslega miklum skatttekjum,

8. skapar ný tækifæri eða tækifæri sem talin eru æskileg til að styrkja innlenda starfsemi sem fyrir er.

Efnahags- og viðskiptaráðherra og iðnaðarráðherra leggi fyrir vorþing 2012 tímasetta áætlun um aðgerðir til að bæta samkeppnisstöðu Íslands og efla markaðs- og kynningarstarf í því skyni. Þá verði mótaðar tillögur um samhæfða stjórnsýslu til að styðja við framangreind markmið.

Samþykkt á Alþingi 11. júní 2012.
Aðgerðir gegn skipulagðri glæpastarfsemi Þingsályktun - þingskjal nr. 1511

140. löggjafarþing 2011–2012.

Nr. 45/140.

Þingskjal 1511 - 717. mál.

Þingsályktun um aðgerðir gegn skipulagðri glæpastarfsemi.

Alþingi ályktar að fela innanríkisráðherra að undirbúa heildstæða aðgerðaráætlun gegn skipulagðri glæpastarfsemi hér á landi í samvinnu við hlutaðeigandi ráðuneyti og stofnanir, auk allsherjar- og menntamálanefndar Alþingis. Aðgerðaráætlunin liggi fyrir svo fljótt sem verða má og eigi síðar en 1. desember 2012.

Jafnframt ályktar Alþingi að fela fjármálaráðherra að tryggja að í frumvarpi til fjáraukalaga yfirstandandi árs verði gert ráð fyrir 50 millj. kr. fjárveitingu til starfa rannsóknar- og aðgerðarteymis lögreglu gegn skipulagðri glæpastarfsemi sem hafi samvinnu við lögreglulið um allt land.

Samþykkt á Alþingi 11. júní 2012.
Fjögurra ára samgönguáætlun 2011–2014 Breytingartillaga - þingskjal nr. 1513

140. löggjafarþing 2011–2012.

Þingskjal 1513 - 392. mál.

Síðari umræða.

Breytingartillaga við breytingartillögu á þingskjali 1457 [Fjögurra ára samgönguáætlun 2011–2014].

Frá Jóni Gunnarssyni.

Við 4. tölul. Í stað „3.107“ árið 2011 í liðnum 1.07 Þjónusta í kafla 5.1.2 Skipting útgjalda komi: 3.427.

Greinargerð.

Um er að ræða 320 millj. kr. viðbótarframlag sem er uppgreiðsla á skuldbindingum Vegagerðarinnar gagnvart Kópavogsbæ samkvæmt samningi Vegagerðarinnar og Kópavogsbæjar, dags. 16. apríl 2008, um gerð undirganga undir Reykjanesbraut við Digranesveg (Skógarlind). Samkvæmt samningi tók Kópavogsbær að sér framkvæmd og fjármögnun verkefnisins en Vegagerðin leggur til fastan hluta af kostnaði, 320 millj. kr., sem lagt er til með þessari breytingartillögu að gerðar verði upp.
Samgönguáætlun 2011–2022 Breytingartillaga - þingskjal nr. 1514

140. löggjafarþing 2011–2012.

2. uppprentun.

Þingskjal 1514 - 393. mál.

Flutningsmenn.

Síðari umræða.

Breytingartillaga við breytingartillögu á þingskjali 1459 [Samgönguáætlun 2011–2022].

Frá Kristjáni Þór Júlíussyni, Tryggva Þór Herbertssyni, Birki Jóni Jónssyni,

Sigmundi Erni Rúnarssyni og Höskuldi Þórhallssyni.

Við kaflann Jarðgangaáætlun í 2. tölul. bætist neðanmálsgrein, svohljóðandi:

Miðað verði við að rannsóknum og undirbúningi Seyðisfjarðarganga verði hagað með þeim hætti að hægt verði að hefja framkvæmdir við jarðgöng undir Fjarðarheiði í beinu framhaldi af Norðfjarðargöngum.
Fjögurra ára samgönguáætlun 2011–2014 Breytingartillaga - þingskjal nr. 1515

140. löggjafarþing 2011–2012.

Þingskjal 1515 - 392. mál.

Greinargerð.

Síðari umræða.

Breytingartillaga við breytingartillögu á þingskjali 1457 [Fjögurra ára samgönguáætlun 2011–2014].

Frá Jóni Bjarnasyni.

Við sundurliðun einstakra gjaldaliða í 4. tölul. Við liðinn Strandavegur í kaflanum Norðvestursvæði bætist tveir nýir liðir, svohljóðandi:

Greinargerð.

Lagt er til að framkvæmdum við Bjarnarfjarðarháls og Veiðileysuháls verði flýtt, sbr. tillögu til þingsályktunar um lagningu heilsársvegar í Árneshrepp (815. mál), og þar með að Alþingi ákveði að á næstu fjórum árum verði lokið að mestu gerð heilsársvegar norður í Árneshrepp. Verkinu verði að fullu lokið á næstu átta árum. Vegagerðin verði þegar beðin um að vinna framkvæmdaáætlun sem miði að því að svo verði.